2 3o C. PLINII HIST. NAT. LIB. XIX. 



nas suspendisse, abundeque ita profici arbitrantur ne 

 germinent : quod facere allium cpamque extra terram 

 quoque certum est , et cauliculo acto evanescere. Aliqui 

 et allium palea optime servari putant. Allium est et in 

 arvis sponte nascens , alum hoc vocant : quod adversus 

 improbitatem alitum depascentium semina coctum , ne 

 renasci possit , abjicitur : statimque , quae devoravere 

 aves , stupentes manu eapiuntur : et si paulum com- 

 movere, sopitae. Est et silvestre, quod ursinum vocant, 

 odore molli , capite praetenui , foliis grandibus. 



Qaoto quaeque die nascantur. 



XXXV. 7. In horto satorum celerrime nascuntur 

 ocimum , blitum, napus, eruca : tertio enim die erum- 

 punt: anethum quarto, lactuca quinto, raphanus sexto, 

 cucumis et cucurbitae septimo , prior cucumis : nastur- 

 tium ac sinapi quinto, beta aestate sexto, hieme decimo: 

 atriplex octavo , cepae xix aut vicesimo , gethyum de- 

 cimo , aut duodecimo. Contumacius coriandrum. Cunila 

 quidem , et origanum post xxx diem. Omnium autem 

 difficillime apium : quadragesimo enim die quum celer- 

 rime , quinquagesimo majore ex parte emergit. 



